alexandrainst/scandi-wiki huggingface dataset:
Jelena Mukhina

Jelena Vjatsjeslavovna Mukhina () var ein russisk turnar frå Moskva som representerte Sovjetunionen. Ho vart verdsmeister i mangekamp i 1978 og fleirfaldig europameister. Sommaren 1980 braut ho nakken under trening, var sidan lam i heile kroppen.

Karriere
Mukhina kom på andreplass i mangekampen ved Turn-EM 1977 i Praha, rumenske Nadia Comăneci sigra. I heile tre av øvingane: bom, frittståande og skranke sikra Mukhina seg ein gullmedalje. Året etter  gjekk ho til topps i mangekampen under Turn-VM i Strasbourg, framom lagkameratane Nelli Kim og Natalja Sjaposjnikova, dessutan tok ho VM-gull i frittståande og sølv i bom og skranke. Ved europameisterskapen 1979 i København vann ho skranke-øvinga. Seinare same året braut ho venstrefoten. Mot sin vilje måtte ho byrje trene før brotet var grodd. Mellom anna vart ho sett til å øve på den vanskelege Thomas-saltoen i frittståande. Medan ho i 1980 førebudde seg til Sommar-OL i heimbyen, braut ho nakken. Ho var deretter lam frå nakken og ned.

Kjelder

Denne artikkelen bygger på «Elena Mukhina» frå ,  den 15. desember 2022.  

Russiske turnarar
Sovjetiske turnarar
Verdsmeistrar i turn
Folk frå Moskva
Skeise-NM 1992 i firkamp

Noregsmeisterskapen på skeiser 1992 i firkamp for menn vart avvikla på Savalen i Hedmark helga 28. og 29. desember 1991. «Kuling og snø» førte til at meisterskapen vart avslutta med 3 000 meter i staden for 10 000 meter. Johann Olav Koss frå SK-94 vart norsk meister i firkamp for tredje gong i rad.

Det var fyrste gongen noregsmeisterskapen vart arrangert utanom kalenderåret.

NM på skeiser 1992

Dato: 28./29. desember 1991

Kjelder
Arbeiderbladet 30. desember 1991

Noregsmeisterskap på skeiser
Sport i Noreg i 1992
Skeise-NM 1993 i firkamp

Noregsmeisterskapen på skeiser 1993 i firkamp for menn vart avvikla måndag 28. og tysdag 29. desember 1992 på Leangen stadion i Trondheim. Johann Olav Koss frå SK-94 vart norsk meister i firkamp for fjerde gong i rad.

Det var andre gongen noregsmeisterskapen vart arrangert utanom kalenderåret.

NM på skeiser 1993

Dato: 28./29. desember 1992

Kjelder
Arbeiderbladet 30. desember 1992

Noregsmeisterskap på skeiser
Sport i Noreg i 1993
Skeise-NM 1994 i firkamp

Noregsmeisterskapen på skeiser 1994 i firkamp for menn vart avvikla fredag 4. og laurdag 5. mars i Larvik. Johann Olav Koss frå SK-94 vart norsk meister i firkamp for femte gong i rad.

Meisterskapen vart avslutta med 3 000 meter i staden for 10 000 meter. Det vekte oppsikt at Atle Vårvik på den avsluttande distansen stilte med «stjert, spoiler og nakkepute, og viste seg å ha stor fordel av utstyret.

NM på skeiser 1994

Dato: 4./5. mars 1994

Kjelder
Arbeiderbladet 7. mars 1994

Noregsmeisterskap på skeiser
Sport i Noreg i 1994
Skeise-NM 1995 i firkamp

Noregsmeisterskapen på skeiser 1995 i firkamp for menn vart avvikla helga 18. og 19. februar på Hønefoss. Ådne Søndrål frå Hol Idrettslag vart norsk meister i firkamp for fyrste og einaste gong.

NM på skeiser 1995

Dato: 18./19. februar 1995

Kjelder
Ringerikes Blad 20. februar 1995

Noregsmeisterskap på skeiser
Sport i Noreg i 1995
Kakkmaddafakka

Kakkmaddafakka (KMF) er ei norsk indie-rock musikkgruppe. Kakkmaddafakka vart skipa i Bergen i byrjinga av 2000-talet. Det vert omtala som eit av dei beste og mest energiske livebanda i Noreg.

Soge 
Musikkgruppa vart skipa av brørne Axel og Pål Vindenes, saman med skulekameratane Jonas Nielsen og Stian Sævig i 2004.

Kakkmaddafakka gav ut sin fyrste LP Down to Earth den 24. september 2007, som oppnådde 20. plass i Topp30 i VG-lista i 2007. Dette gjorde bandet nasjonalt kjent, sjølv om responsen var noko negativ.

Bandet vart i 2008 nominert til MTV European Music Award i kategorien for beste norske artist.

I 2014 forlét pianist og medgrunnleggjar Jonas Nielsen bandet, og vart erstatta av Sebastian Emin Kittelsen.

I 2017, etter 12 år i bandet byrja Pål Vindenes eit parallelt soloprosjekt under namnet Pish.

Bandmedlemer

Medlemer 
 Axel Vindenes – vokalist, gitar
 Pål Vindenes (Pish) – vokalist, gitar, cello
 Stian Sævig – bass, vokalist, bakvokalist
 Kristoffer Van Der Pas – trommar, bakvokalist
 Sebastian Kittelsen – piano

Tidlegare medlemer 
 Jonas Nielsen – piano, vokalist
 Lars Helmik Raaheim-Olsen –  slaginstrument, bakvokalist

Diskografi

Album 
 Down to Earth (2007)
 Hest (2011)
 Six Months Is a Long Time (2013)
 KMF (2016)
 Hus (2017)
 Diplomacy (2019)
 Revelation (2022)

EP-ar 
 Already Your Favourite EP (2007)
 Ontas? (2020)

Kjelder 

Denne artikkelen bygger på «Kakkmaddafakka» frå ,  den 15. desember 2022.

Bakgrunnsstoff 

 Offisiell nettstad
 Kakkmaddafakka i genius.com

Musikkgrupper skipa i 2004
Norske rockegrupper
Achille Lauro

Lauro De Marinis (), kjend under artistnamnet Achille Lauro, er ein italiensk songar, rappar og låtskrivar. Han har utmerka seg i den italienske hiphop-scena og deltok i Sanremo-festivalen 2019 med songen «Rolls Royce», i 2020 med «Me ne frego» og sist i 2022 med songen «Domenica». Han representerte San Marino i Eurovision Song Contest 2022 med songen «Stripper», etter å ha vunne den sanmarinske songtevlinga Una Voce per San Marino.

Bakgrunn 
De Marinis vart fødd i Verona i 1990, men vaks opp i hovudstaden Roma. Då han var 14 år, flytta foreldra hans til ein annan by, men han valde å bli buande hos sin fem år eldre bror, Federico. Broren var då produsent for hiphop-kollektivet Quarto Blocco, og det var her De Marinis fekk kontakt med undergrunnsrap og punkrock. Han gav ut sin fyrste mikstape i 2012, og to år seinare kom debutalbumet Achille Idol Immortale. Etter fleire singlar og oppfølgjaralbumet Dio c'è skipa han sitt eige plateselskap – No Face Agency – og gav ut sitt tredje album, Ragazzi madre, der i 2016.

Saman med produsent Boss Doms (Edoardo Manozzi) deltok De Marinis i realityprogrammet Pechino Express på Rai 2 i 2017. Deretter jobba han med Boss Doms på eit nytt album, som vart gjeve ut i 2018 under tittelen Pour l'amour, distribuert av Sony. I 2019 fekk han ein niandeplass i Sanremo-festivalen med låten «Rolls Royce», året etter fekk han ein åttandeplass i same tevling med «Me ne frego».

I 2021 kom studioalbumet Lauro, som toppa den italienske albumlista. I 2022 deltok Lauro i Sanremo-festivalen, akkompagnert av Harlem Gospel Choir, og tok 14. plass med låten «Domenica». Kort tid etter deltok han i Una voce per San Marino med songen «Stripper». Han vann tevlinga og representerte San Marino i Eurovision Song Contest 2022 på heimebane i Torino i Italia. Låten kvalifiserte seg ikkje til finalen.

Diskografi

Studioalbum  
 2014 – Achille Idol Immortale
 2015 – Dio c'è
 2016 – Ragazzi madre
 2018 – Pour l'amour
 2019 – 1969
 2021 – Lauro

Coveralbum  
 2020 – 1990
 2020 – 1920 – Achille Lauro & The Untouchable Band

Kjelder 

Denne artikkelen bygger på «Achille Lauro (sanger)» frå ,  den 15. desember 2022.  

Italienske songarar
Festival della Canzone Italiana di Sanremo-deltakarar
Sanmarinske Eurovision Song Contest-deltakarar
Sanmarinske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Stripper av Achille Lauro

«Stripper» er ein pønkrocksong frå 2022 som vert framført av den italienske hiphoparen Achille Lauro. Songen var det sanmarinske bidraget til Eurovision Song Contest 2022 i Torino i Italia.

Om songen 
«Stripper» er ein italienskspråkleg pønkrocksong. Songen er skriven av eit stort låtskrivarteam beståande av Achille Lauro sjølv, i tillegg til Davide Petrella, Simon Pietro Manzari, Francesco Viscovo, Daniele Dezi, Daniele Mungai, Mattia Cutolo, Marco Lanciotti, Gregorio Calculli og Matteo Ciceroni. Ifølgje Lauro er songen er ein feministlåt som handlar om å vere seg sjølv, sjølv om andre dømmer deg.

Studioversjonen vart gjeven ut for strøyming og nedlasting 4. mars 2022.

Eurovision Song Contest 
«Stripper» deltok i den sanmarinske songtevlinga Una voce per San Marino som vart arrangert laurdag 19. februar 2022 i Teatro Nuovo i Dogana. Lauro vann finalen med eitt poeng og sikra seg dimed retten til å representere San Marino i Eurovision Song Contest 2022 i Torino. Songen konkurrerte i den andre semifinalen torsdag 12. mai 2022, der han vart nummer 14 av 18 bidrag. Sidan «Stripper» ikkje vart blant dei ti beste i semifinalen, kvalifiserte han seg ikkje til finalen laurdag 14. mai.

Listeplasseringar

Kjelder 

Denne artikkelen bygger på «Stripper (Achille Lauro-sang)» frå ,  den 15. desember 2022.  

Italienske songar
Sanmarinske Eurovision Song Contest-songar
Eurovision Song Contest 2022-songar
Italienskspråklege Eurovision Song Contest-songar
Fleirspråklege Eurovision Song Contest-songar
Norsk Sykepleierforbund

Norsk Sykepleierforbund (NSF) er ein norsk fagorganisasjon for autoriserte sjukepleiarar, spesialsjukepleiarar, jordmødrer, helsesjukepleiarar og sjukepleiestudentar. Organisasjonen vart stifta 24. september 1912 av Bergljot Larsson. Forbundet er fjerde største fagforbundet i Noreg, med 120 000 medlemar, og er det nest største forbundet i Unio.

NSF arbeider for medlemane sine  interesser og rettar knytt til mellom anna løn, arbeidstid, tilsetting og pensjon. Det vert i tillegg arbeidd for å sette sjukepleiefaget, sjukepleieutdaninga og sjukepleiarane sin funksjon på dagsordenen. 

Norsk Sykepleierforbund held landsmøte kvart fjerde år. Der vert det vald politisk leiing samansett av forbundsleiar, nestleiar og 2. nestleiar. For 2019-2023 er Lill Sverresdatter Larsen leiar.

Leiarar i NSF 
 1973–1977: Eli Kristiansen
 1987–1992: Anne Karin Brokhaug
 1992–1998: Laila Dåvøy
 1998–2007: Bente Slaatten
 2007–2011: Lisbeth Normann
 2011–2019: Eli Gunhild By
 2019– : Lill Sverresdatter Larsen

Frå 1. mars 2022 er Rune Hallingstad generalsekretær i Norsk Sykepleierforbund. Han tok over etter Olaug Flø Brekke, som hadde vore generalsekretær sidan sommaren 2012.

Kjelder

Denne artikkelen bygger på «Norsk Sykepleierforbund» frå ,  den 15. desember 2022.  

Unio
Skipingar i 1912
Norske fagforeiningar
Skeise-NM 1996 i firkamp

Noregsmeisterskapen på skeiser 1996 i firkamp for menn vart avvikla helga 20. og 21. februar i på Tromsdalen kunstisbane i Tromsø. Petter Andersen frå Ask Skøyteklub vart norsk meister i firkamp for fyrste og einaste gong.

Berre 17 mannlege løparar stilte til start.

NM på skeiser 1996

Dato: 20./21. februar 1996

Kjelder

Denne artikkelen bygger på «Skeise-NM 1996 i firkamp» frå ,  den 16. desember 2022.  

Noregsmeisterskap på skeiser
Sport i Noreg i 1996
Skeise-NM 1997 i firkamp

Noregsmeisterskapen på skeiser 1997 i firkamp for menn vart avvikla 28. og 29. desember 1996 på Slåtthaug kunstisbane i Bergen. Kjell Storelid frå Stord Turn & Idrettslag vart norsk meister i firkamp for fyrste og einaste gong.

NM på skeiser 1997

Dato: 28./29. desember 1996

Kjelder
>Bergensavisen 30. desember 1996

Noregsmeisterskap på skeiser
Sport i Noreg i 1997
Skeise-NM 1998 i firkamp

Noregsmeisterskapen på skeiser 1998 i firkamp for menn vart avvikla 20. og 21. desember 1997 i Geithus i Buskerud. Lasse Sætre frå Sand Idrettsforening vart norsk meister i firkamp for fyrste og einaste gong.

NM på skeiser 1998

Dato: 20./21. desember 1997

Kjelder
22. desember 1997

Noregsmeisterskap på skeiser
Sport i Noreg i 1998
Skeise-NM 1999 i firkamp

Noregsmeisterskapen på skeiser 1999 i firkamp for menn vart avvikla 20. og 21. februar på Bossekop stadion Alta i Finnmark. Ørjan Tvenge frå Brandbu Idrettsforening vart norsk meister i firkamp for fyrste og einaste gong.

NM på skeiser 1999

Dato: 20./21. februar 1999

Kjelder
Altaposten 22. februar 1999

Noregsmeisterskap på skeiser
Sport i Noreg i 1999
Nelli Kim

Nelli Vladimirovna Kim () er ein tidlegare turnar som representerte Sovjetunionen. Ho vart verdsmeister i mangekamp i 1979 og sanka i alt seks OL-gull og fem-VM-gull i tida 1976-80. Kim er fødd i ein gruveby i nærleiken av Isfara i Tadsjikistan.

Karriere
Kim deltok i Turn-VM 1974, der ho fekk gull i lagtevlinga med det sovjetiske mannskapet. Under Sommar-OL 1976 i Montreal kom ho på andreplass i mangekampen, før ho vart olympisk meister i  frittståande, hopp og lagtevlinga med Sovjetunionen. To år seinare vann ho gullmedaljar i nett dei same tre øvingane/tevlingane då Turn-VM 1978 vart arrangert i Strasbourg. Ved Verdsmeisterskapen i turn 1979 i Fort Worth i USA sigra Kim i den individuelle mangekampen. Ho fekk også med seg gull i frittståande, sølv på bom og i lagtevlinga, samt bronse i hopp. Under Sommar-OL 1980 vann ho to olympiske gullmedaljar, den eine i frittståande og den andre i lagtevlinga.

Kim arbeidde med internasjonal turnsport i fleire tiår. Mellom anna leidde ho eit av dei to tekniske utvala til FIG (det internasjonale turnforbundet).

Sovjetiske turnarar
Olympiske meistrar for Sovjetunionen
Medaljevinnarar under Sommar-OL 1976
Deltakarar for Sovjetunionen under Sommer-OL 1976
Gymnastar under Sommer-OL 1976
Medaljevinnarar under Sommer-OL 1980
Deltakarar for Sovjetunionen under Sommer-OL 1980
Gymnastar under Sommar-OL 1980
Olympiske medaljevinnarar i gymnastikk
Presbyterianisme

Presbyterianisme er ei form for protestantisk kristendom og ei eiga kyrkjestyreform. Ho blir praktisert av mange (men ikkje alle) protestantiske kyrkjer som historisk har knytt seg til Jean Calvin si lære, kalvinismen.

Namnet «presbyterianisme» kjem av det greske ordet presbyteros (πρεσβύτερος), som betyr 'eldre'. Dette er valt fordi ei presbyteriansk kyrkje blir leia av nokre lokalt valde eldre, i motsetnad til ei episkopal kyrkje, som blir leia av biskopar.

Presbyterianismen har røter tilbake til den skotske reformasjonen, særleg under John Knox. Det finst mange uavhengige presbyterianske kyrkjer i verda, både av geografiske og doktrinære grunnar. Teologisk legg presbyterianarar vekt på at Gud er allmektig i alle ting, også frelse, dei har høg akt for Skriften og ser det som nødvendig med ei personleg omvending gjennom trua på Jesus Kristus.

Sjå òg
Den reformerte kyrkja

Kjelder 

Denne artikkelen bygger på «Presbyterianisme» frå  og «Presbyterianisme» frå , den 16. desember 2022.

Bakgrunnsstoff

Kalvinisme
Slør

Slør er eit plagg som dekker håret og ofte, men ikkje alltid, ansiktet og av og til heile kroppen. Plagget er laga av laust vove, tynt eller lett, eller meir eller mindre gjennomsiktig stoff. Slør kan brukast av praktiske, tradisjonelle, religiøse eller andre grunnar.

I mellom anna tradisjonell jødisk, kristen og islamsk kultur skjuler kvinner håret for ikkje å risikera å freista framande menn til ureine tankar, sidan håret er blitt sett på som erotisk ladet. Til dømes oppfordrar Paulus i Det nye testamentet kvinner til å ikkje opptre med bart hovud når dei utøver trua si. Jomfru Maria, mor til Jesus, har siden det fyrste hundreåret til kyrkja blitt avbilda med eit sjal over hovud og skuldrer. Tradisjonen har rot i assyrisk, mykensk, antikk gresk og romersk kultur. 

Sløret til nonner blir kalla hakelin.

Historie

Antikken 
Kvinner frå eliten i det gamle Mesopotamia, Makedonia og Persarriket bar slør som teikn på respektabilitet og høg status. Den eldste omtalen av slør er frå lovar frå Mellom-Assyria mellom 1400 og 1100 f.Kr. Her fanst det forordningar for kva kvinner som skulle tilsløra seg og kva for nokre som ikkje skulle, ut frå klasse, rang og yrke. Kvinnelege slavar og prostituerte hadde ikkje lov til å bruka slør, og kunne straffast strengt om dei likevel gjorde det. Også i det gamle Hellas var det vanleg for høgtståande kvinner å bruka slør. Mellom 550 og 323 f.Kr. var det forventa av respektable gifte greske kvinner å avsondra seg sjølv frå samfunnet og bruka klede som skjulte dei frå framande menn. Klassiske greske og hellenistiske statuar viser av og til kvinner med slør som dekkjer heile hovudet og ansiktet.

Gifte kvinner i Romarriket blei også forventa å bruka slør. I 166 f.Kr. skilde konsul Sulpicius Gallus seg frå kona si fordi ho hadde gått ut av huset utan slør, slik at alle kunne sjå det som, ifølgje han sjølv, berre han skulle sjå.  Ugifte jenter brukte vanlegvis ikkje slør, men gifte kvinner gjorde det for å visa kyskleik, pudicitia. Ein meinte også at slør verna kvinner mot det vonde auget.

Kjelder 

Denne artikkelen bygger på «Slør» frå ,  den 16. desember 2022.  

Denne artikkelen bygger på «Veil» frå ,  den 16. desember 2022.  

Hovudplagg
Michael Ben David

Michael Ben David () er ein israelsk songar. Han vart kjend i heimlandet då han vinteren 2022 vann den fjerde sesongen av X Factor Israel. Han representerte Israel i Eurovision Song Contest 2022 i Torino i Italia med songen «I.M».

Bakgrunn 
Ben David vart fødd i Ashkelon i Israel som den nest eldste i ein syskenflokk på seks. Mora er russisk-ukrainsk, medan faren er georgisk. Han vaks opp i Petah Tiqwa, aust for Tel Aviv. Allereie på barne- og ungdomsskulen fekk Ben David merksemd for songtalentet sitt og den lyse stemma si, som han ofte vart mobba for av klassekameratane. Som 16-åring kom Ben David ut som homofil, noko den religiøse mora hans brukte lang tid på å akseptere.

Ben David avtente fyrstegongstenesta si i ei hemmeleg eining i det israelske forsvarsdepartementet. Etter militærtenesta studerte han skodespel ved dramaskulen Beit Zvi i Ramat Gan. 

Hausten 2021 vart han kjend for eit større publikum då han deltok i den fjerde sesongen av X Factor Israel, den israelske versjonen av X Factor. Han vann til slutt finalen laurdag 5. februar 2022 og sikra seg samstundes moglegheita til å representere Israel i Eurovision Song Contest 2022 i Torino. Han deltok med songen «I.M», skriven av Lidor Saadia, Chen Aharoni og Assi Tal. Songen vart nummer 13 av 18 i semfinalen, og kvalifiserte seg ikkje til finalen.

Kjelder 

Denne artikkelen bygger på «Michael Ben David» frå ,  den 16. desember 2022.  

Israelske songarar
Israelske Eurovision Song Contest-deltakarar
Eurovision Song Contest 2022-deltakarar
Simmentalfe

Simmentalfe, i nokre land kalla Fleckvieh, er ein allsidig storferase, som stammar frå dalen Simme i Berner Oberland i det vestlege Sveits.
Rasen kan sporast attende til mellomalderen. Ferasen er med omkring 41 millionar dyr i dag den 3.-4. mest utbreidde storferasen i verda.

Simmentalfe har historisk sett vore brukt som mjølkekyr og kjøttfe. Dyra er verdsette grunna den raske veksten, 1,2 kg dagleg (opp til 2 kg dagleg) når dei er tilstrekkeleg fôra. Simmentalkyr produserer mykje mjølk.

Kjelder 

Denne artikkelen bygger på «Simmentalkvæg» frå ,  den 16. desember 2022.

Bakgrunnsstoff 
The Danish Simmental Cattle Society
The Canadian Simmental Association
The American Simmental Association
New Zealand Simmental Cattle Breeders Association
Simmental Breed Information i Cattle.com
A History of the Simmental Breed i Oklahoma State University
The Simmentaler Society of South Africa

Sveitsiske husdyr
Storferasar
Circus Mircus

Circus Mircus er eit georgisk musikkband innan progressiv rock-sjangeren, som består av fire medlemmar. Bandet spelar hovudsakleg eksperimentell musikk og blander ei rekkje sjangrar, der kvar sjanger representerer ei livserfaring og den «indre verda» til kvar av bandmedlemmane. Bandet representerte Georgia i Eurovision Song Contest 2022 med låten «Lock Me In».

Bakgrunn 
Bandet vart skipa i Tbilisi i slutten av 2020 av tre lokale sirkusakademi-studentar. Dei droppa ut av akademiet og bestemte seg i staden for å danne eit band. Ifølgje ein av bandmedlemmane var dei tre ikkje «gode nok, sannsynlegvis dei dårlegaste i besetninga. Det er grunnen til at vi vart vennar». Ifølgje dei fann dei den fjerde bandmedlemmen på gata og utnemnde han til basspelar i bandet.

Den georgiske rikskringkastinga kunngjorde 14. november 2021 at dei internt hadde vald Circus Mircus til å representere landet i Eurovision Song Contest 2022 i Torino i Italia. Gruppa deltok i den andre semifinalen, der dei enda på sisteplass.

Bandmedlemmar 
Circus Mircus består av fire medlemmar som alle nyttar pseudonym:
 Shota Darakhvelidze, som Ludwig Ramírez
 Nika Kotsjarov, som Igor Von Lichtenstein
 Sandro Sulakvelidze, som Bavonc Gevorkyan
 Archil Sulakvelidze, som Iago Waitman

Kjelder 

Denne artikkelen bygger på «Circus Mircus» frå ,  den 17. desember 2022.  

Georgiske Eurovision Song Contest-deltakarar
Eurovision Song Contest 2022-deltakarar
Lock Me In

«Lock Me In» (norsk 'sperr meg inne') er ein song frå 2022 som vart framført av det georgiske progressiv rock-bandet Circus Mircus. Songen vart gjeven ut 9. mars 2022 på YouTube-kanalen til bandet. Songen var det georgiske bidraget i Eurovision Song Contest 2022 i Torino i Italia.

Om songen 
«Lock Me In» er skriven av bandet sjølv, ei løyndomsfull gruppe med musikarar som møtte kvarandre på ein sirkusskule i Tbilisi. Gruppa vart vald av den georgiske rikskringkastinga til å representere landet i Eurovision Song Contest 2022, og nyheita vart kunngjord i november 2021. 

Fyrst i mars 2022 vart songtittelen kunngjord. Songen og musikkvideoen skulle eigentleg hatt premiere 10. mars, men planen vart endra på grunn av den russiske invasjonen av Ukraina. I staden slapp gruppa lydsporet til songen, med ein svart bakgrunn i staden for videoen. Videoen vart sloppen seinare i mars 2022.

Eurovision Song Contest 
«Lock Me In» var det georgiske bidraget i Eurovision Song Contest 2022 i Torino. Han deltok i den andre semifinalen torsdag 12. mai, der han enda på 18. og siste plass. Sidan songen ikkje var blant dei ti beste i semifinalen, kvalifiserte han seg ikkje til finalen laurdag 14. mai. Dette var tredje gang Georgia endte sist i en semifinale.  

Sceneshowet vart regissert av den svenske koreografen Emilia Sandquist.

Kjelder 

Denne artikkelen bygger på «Lock Me In» frå ,  den 17. desember 2022.  

Georgiske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar
Gabby Douglas

Gabby Douglas, fullt namn Gabrielle Christina Victoria Douglas, () er ein USA-amerikansk tidlegare turnar som under Sommar-OL 2012 vart olympisk meister i mangekamp. Ho vann VM-gull 2011, OL-gull 2012, VM-gull 2015 og OL-gull 2016 med USA-amerikanske mannskap i lagtevlinga. Douglas er frå Virginia Beach i delstaten Virginia.

Karriere
Douglas deltok i Verdsmeisterskapen i turn 2011 der ho med USA sitt lag vann gull. I skranke-øvinga kom ho på delt femteplass. Under dei olympiske leikane i London året etter vart ho olympisk meister i mangekampen og i lagtevlinga. Ho var ikkje med i verdsmeisterskapane 2013 og 2014, men kom tilbake i Turn-VM 2015 med ein andreplass i mangekampen, bakom landskvinna Simone Biles. Dei bidrog begge til at USA vann lagtevlinga nok ein gong. Ved Sommar-OL 2016 i Rio de Janeiro var Douglas med på det fem manns sterke laget til USA som sigra i lagtevlinga. Ho kvalifiserte seg til OL-finalen i skranke, der ho enda på sjuandeplass.

Kjelder

Denne artikkelen bygger på «Gabby Douglas» frå ,  den 17. desember 2022.  

Olympiske meistrar for USA
USA-amerikanske turnarar
Skeise-NM 2000 i firkamp

Noregsmeisterskapen på skeiser 2000 i firkamp for menn vart avvikla helga 18. og 19. desember 1999 i Vikingskipet på Hamar i Hedmark. Eskil Ervik frå Hamar Idrettslag vart norsk meister i firkamp for fyrste gong.

NM på skeiser 2000

Dato: 18./19. desember 1999

Kjelder
Østlendingen 20. desember 1999

Noregsmeisterskap på skeiser
Sport i Noreg i 2000
Skeise-NM 2001 i firkamp

Noregsmeisterskapen på skeiser 2001 i firkamp for menn vart avvikla helga 16. og 17. desember 2000 på Geithus i Buskerud. Eskil Ervik frå Hamar Idrettslag vart norsk meister i firkamp for andre gong i rad.

NM på skeiser 2001

Dato: 16./17. desember 2000

Kjelder
Arbeiderbaldet 18. desember 2000

Noregsmeisterskap på skeiser
Sport i Noreg i 2001
Skeise-NM 2002 i firkamp

Noregsmeisterskapen på skeiser 2002 i firkamp for menn vart avvikla helga 2. og 3. mars i Skien i Telemark. Eskil Ervik frå Hamar Idrettslag vart norsk meister i firkamp for tredje gong i rad.

NM på skeiser 2002

Dato: 2./3. mars 2002

Kjelder
Østlands-Posten 4. mars 2002

Noregsmeisterskap på skeiser
Sport i Noreg i 2002
Skeise-NM 2003 i firkamp

Noregsmeisterskapen på skeiser 2003 i firkamp for menn vart avvikla helga 25. og 26. januar på Slåtthaug kunstisbane i Bergen. Eskil Ervik frå Hamar Idrettslag vart norsk meister i firkamp for fjerde gong i rad.

NM på skeiser 2003

Dato: 25./26. januar 2003

Kjelder

Denne artikkelen bygger på «Skeise-NM 2003 i firkamp» frå ,  den 17. desember 2022.  

Noregsmeisterskap på skeiser
Sport i Noreg i 2003